Το Προσαρμοστικό Σύστημα Υποστήριξης της Συνεργατικής Μάθησης MentorChat:
Creators: name: Τέγος, Στέργιος Δημητρίου
Publisher: name: Aristotle University of Thessaloniki
Year: 2011
Subjects: MentorChat
Προσαρμοστικό σύστημα υποστήριξης
Υποστήριξη της συνεργατικής μάθησης
Adaptive support system
Collaborative learning support

description: Η συνεργατική μάθηση αποτελεί σήμερα μια σημαντική και πολλά υποσχόμενη παιδαγωγική προσέγγιση με έντονο ερευνητικό ενδιαφέρον. Μάλιστα, η προσπάθεια υποστήριξης της συνεργασίας των εκπαιδευόμενων με κατάλληλα τεχνολογικά εργαλεία, δίνει ώθηση, τις τελευταίες δυο περίπου δεκαετίες, στην ανάπτυξη μιας δυναμικής κοινότητας για τη Συνεργατική Μάθηση με Υποστήριξη Υπολογιστή. Μια ενδιαφέρουσα εξέλιξη στο χώρο αυτό αποτελούν οι προσπάθειες για την ανάπτυξη τεχνικών και εργαλείων που υποστηρίζουν την σεναριογραφημένη συνεργατική μάθηση, με στόχο την επίτευξη βέλτιστων συνθηκών συνεργασίας μεταξύ των μελών της ομάδας. Η διπλωματική αυτή εργασία εστιάζει σε μια σχετικά νέα ερευνητική περιοχή, τα Προσαρμοστικά Συστήματα Υποστήριξης της Συνεργατικής Μάθησης. Έρευνες που έχουν πραγματοποιηθεί έχουν αποδείξει με σαφήνεια πως είναι εφικτό και μαθησιακά ωφέλιμο να χρησιμοποιηθούν συγκεκριμένες τεχνικές προσαρμογής σε συνθήκες σεναριογραφημένης συνεργατικής μάθησης. Ωστόσο τα περισσότερα προσαρμοστικά συστήματα υποστήριξης της συνεργασίας, που έχουν κατά καιρούς δημιουργηθεί, εξαρτώνται άμεσα από το γνωστικό πεδίο για το οποίο έχουν σχεδιαστεί. Η παρούσα εργασία, βασιζόμενη στη βιβλιογραφική ανασκόπηση της έννοια της προσαρμοστικής υποστήριξης και των προσαρμοστικών συστημάτων υποβοήθησης, καταλήγει να προτείνει την χρήση ενός νέου εργαλείου, του MentorChat. Ο σχεδιασμός και η υλοποίηση του εργαλείου αυτού αποτέλεσε απόρροια των αναγκών που προκύπτουν για την δημιουργία ενός ευέλικτου εργαλείου υποστήριξης της συνεργατικής μάθησης που λειτουργεί σε πραγματικό χρόνο. Το διαδικτυακό αυτό εργαλείο αποσκοπεί στην καθοδήγηση του διαλόγου, που λαμβάνει χώρα κατά την συνεργασία των εκπαιδευόμενων, μέσα από την ανάλυση του γραπτού λόγου. Κατά τη διάρκεια της συνομιλίας των μαθητών ένας ηλεκτρονικός πράκτορας, που έχει την μορφή ενός διδάσκοντα, συμμετέχει στον διάλογο παρέχοντας σχόλια τα οποία στοχεύουν στο να ενεργοποιήσουν και να κατευθύνουν την συζήτηση των εκπαιδευόμενων ανάλογα με το σενάριο δραστηριότητας και το γνωστικό πεδίο που έχει καθοριστεί από τον εκπαιδευτικό. Επιπλέον, το MentorChat παρέχει ένα ευέλικτο πλαίσιο προσαρμοστικής υποστήριξης που μπορεί να τροποποιηθεί άμεσα από άτομα τα οποία δεν διαθέτουν προγραμματιστικές γνώσεις. Το γεγονός αυτό αυξάνει την χρησιμότητα του διότι κάθε εκπαιδευτικός, που διαθέτει μια μικρή εξοικείωση με τους υπολογιστές, μπορεί μέσα από ένα απλό και φιλικό περιβάλλον να οργανώσει και να διαχειριστεί συνεργατικές δραστηριότητες που περιλαμβάνουν πολλές ομάδες εκπαιδευόμενων. Αυτό αποδεικνύεται μέσα από μια πιλοτική έρευνα που πραγματοποιήθηκε με στόχο την αξιολόγηση της αποδοτικότητας του MentorChat.
description: Collaborative learning is nowadays an important and promising pedagogical approach with a strong research interest. The last two decades, the attempt to support collaboration of learners with appropriate technological tools, drives the development of a dynamic community for Computer Supported Collaborative Learning. An interesting effort in this area is the development of techniques and tools that support scripted collaborative learning, in order to achieve optimal conditions for cooperation among team members. This thesis focuses on a relatively new research area, Adaptive Support Systems of Collaborative Learning. Researches carried out have shown clearly that the use of adaptation techniques in scripted collaborative learning can be feasible and beneficial to learning. However, most of the adaptive collaboration systems that exist, depend directly on the domain model which is bonded to their design. This work, based on a literature review on the concept of adaptive support and adaptive collaboration support systems, propose the use of a new tool, named MentorChat. The design and creation of this tool was a result derived from the needs to create a flexible tool that is able to support collaborative learning and operate completely on-the-fly (in real time). This web-based tool was designed to guide the dialogue that takes place during the collaboration of students. That process is possible through a basic analysis of the written natural language. During the conversation of students an electronic agent, which has the form of a teacher, participates in dialogue by providing feedback that aims to support and guide the discussion of learners. This guidance depends on the domain model and collaboration script that are set by the teacher. Moreover, MentorChat provides a flexible framework for adaptive support that can be modified easily by individuals who do not have any programming knowledge. Therefore, teachers who are a little familiar with computers, can organize and manage collaborative activities through a simple and friendly user interface. This is proved by a pilot survey which tries to assess the efficiency of MentorChat.